CELEX: 52011PC0783
Language: mt
Date: 2011-11-24
Title: Proposta għal REGOLAMENT TAL-KUNSILL dwar l-appoġġ, min-naħa tal-Unjoni Ewropea, għall-programmi ta’ għajnuna għad-dekummissjonar ta’ impjanti nukleari fil-Bulgarija, il-Litwanja u s-Slovakkja

|

52011PC0783

	MEMORANDUM TA’ SPJEGAZZJONI1. KUNTEST TAL-PROPOSTAFil-kuntest tan-negozjati dwar is-sħubija fl-Unjoni Ewropea, il-Bulgarija, il-Litwanja u s-Slovakkja impenjaw ruħhom li jagħlqu u wara jżarmaw l-unitajiet 1 sa 4 tar-reattur nukleari ta’ Kozloduy, l-unitajiet 1 u 2 tar-reattur nukleari ta’ Ignalina u l-unitajiet 1 u 2 tar-reattur nukleari ta’ Bohunice V1 rispettivament sa data maqbula bejniethom. Dan l-għeluq bikri rrappreżenta piż finanzjarju eċċezzjonali għall-Istati Membri li ma kienx proporzjonat mas-saħħa ekonomika tal-pajjiżi kkonċernati. Hija u tirrikonoxxi dan il-fatt u bħala att ta’ solidarità magħhom, l-Unjoni Ewropea kkommettiet ruħha li tkompli tipprovdi għajnuna finanzjarja addizzjonali għad-dekummissjonar ta’ dawn ir-reatturi, jiġifieri l-Programmi ta’ Kozloduy, Ignalina u Bohunice rispettivament. L-impenji tat-tliet Stati Membri li jagħlqu dawn l-unitajiet, kif ukoll l-impenn tal-Unjoni Ewropea li tipprovdi għajnuna finanzjarja, kienu previsti fit-Trattati korrispondenti tal-Adeżjoni.Sa tmiem l-2013 huwa previst ammont totali tal-għajnuna finanzjarja mill-Unjoni Ewropea lit-tliet Stati Membri ta’ EUR 2 847,8 miljun (EUR 1 367 miljun għal-Litwanja, EUR 613 miljun għas-Slovakkja u EUR 867,8 miljun għall-Bulgarija).Kull wieħed minn dawn it-tliet Stati Membri wettaq l-impenji li ħa fit-trattat tal-adeżjoni li jagħlaq ir-reatturi tiegħu fiż-żmien dovut. Wara l-għeluq tal-impjanti tal-enerġija nukleari kkonċernati kollha, il-pajjiżi kollha benefiċjarji huma impenjati li jkomplu jimplimentaw il-pjan tagħhom għad-dekummissjonar u, fejn dan kien teknikament possibbli, tneħħew il-fjuwils tar-reattur bħala l-ewwel pass importanti lejn l-għeluq u d-dekummissjonar darba għal dejjem ta’ dawn l-impjanti. Qed jiġu stallati l-faċilitajiet meħtieġa biex jappoġġaw il-proċess tad-dekummissjonar. Qed jitħejjew id-dokumenti tal-liċenzjar u għaddej ix-xogħol ta’ tħejjija sabiex jiġu żarmati r-reatturi bħala parti integrali mill-proċess tad-dekummissjonar. Il-qafas legali u l-istrutturi ta’ ġestjoni ta’ dawn il-pajjiżi qed jiġu adattati sabiex titqies il-bidla minn kumpanija li tipproduċi l-elettriku għal organizzazzjoni għad-dekummissjonar b’mod sikur. Diġà nbeda x-xogħol ta’ żarmar tal-faċilitajiet li mhumiex qed jitħaddmu Fejn hemm bżonn, qed jinbnew il-faċilitajiet ewlenin għat-trattament u l-ħżin tal-iskart radjuattiv u tal-fjuwil nukleari rradjat.Is-settur tal-enerġija gawda mill-finanzjament ta’ miżuri f’konformità sħiħa mal-politika tal-Unjoni Ewropea dwar l-enerġija. Il-proġetti marbutin mal-effiċjenza fl-użu tal-enerġija tlestew b’suċċess, il-kapaċitajiet tal-produzzjoni tradizzjonali ġew aġġornati biex ikunu favur l-ambjent, qed jinbnew kapaċitajiet ġodda u qed jiġi implimentat l-aġġustament tal-infrastruttura tan-netwerk tal-elettriku. L-għeluq tal-unitajiet tar-reatturi nukleari ma wassal għall-waqfien fil-provvista tal-elettriku f’ebda wieħed mit-tliet Stati Membri. Lanqas il-kriżi gravi tal-gass fl-ewwel xhur tal-2009 ma wasslet għall-ftuħ mill-ġdid tal-unitajiet tar-reatturi li kienu ngħalqu, għalkemm fil-livelli politiċi ssemma dan il-ħsieb.L-appoġġ finanzjarju attwali min-naħa tal-Unjoni taffa b’mod effettiv il-konsegwenzi ekonomiċi tal-għeluq bikri u żgura progress sinifikanti fil-proċess tad-dekummissjonar (l-infrastruttura għall-ġestjoni tal-iskart, it-tħejjija għaż-żarmar). Għalhekk, mhux qed jitqies iktar appoġġ min-naħa tal-Unjoni għall-miżuri ta’ taffija. Madankollu, il-proċess tad-dekummissjonar fit-tliet Stati Membri se jkompli għaddej, anke wara li tispiċċa l-perspettiva finanzjarja attwali, u l-proġetti ewlenin importanti rilevanti għas-sikurezza għad iridu jiġu implimentati.Sabiex id-dekummissjonar ikun jista’ jsir b’mod sikur, irid ikun hemm ir-riżorsi finanzjarji adegwati meta jkun hemm bżonn[1]. L-aġġornament tal-pjanijiet għad-dekummissjonar u tal-istimi tal-ispejjeż għad-dekummissjonar li l-Istati Membri bagħtu fl-ewwel xhur tal-2011 juri biċ-ċar li se jkun hemm bżonn ta’ riżorsi finanzjarji addizzjonali sostanzjali sabiex il-proċess tad-dekummissjonar tal-impjanti nukleari ta’ Kozloduy, Ignalina u Bohunice jitlesta b’mod sikur.Għal raġunijiet storiċi, it-tliet Stati Membri m’għandhomx ir-riżorsi finanzjarji meħtieġa. Meta wieħed iqis li r-reatturi ngħalqu qabel it-tul ta’ ħajja tagħhom previst meta ġew iddisinjati oriġinarjament, u li hemm bżonn ta’ madwar 25 sena ta’ tħaddim biex jinġabru biżżejjed fondi għad-dekummissjonar (li huwa, pereżempju, it-tul ta’ żmien li matulu l-Ġermanja għandha obbligu legali li tiġbor il-fondi), it-tliet pajjiżi ma setgħux iwarrbu biżżejjed fondi għal dan. Illum il-ġurnata, għad m’hemmx biżżejjed riżorsi disponibbli biex ikunu żgurati l-kontinwazzjoni u t-tlestija bla problemi tal-proċess tad-dekummissjonar b’mod sikur.Din il-proposta għal Regolament tal-Kunsill tipprevedi estensjoni tal-appoġġ finanzjarju min-naħa tal-Unjoni bil-għan ġenerali li jintlaħaq stat irreversibbli fil-proċess tad-dekummissjonar tal-unitajiet 1 sa 4 tal-impjant nukleari ta’ Kozloduy, tal-unitajiet 1 u 2 tal-impjant nukleari ta’ Ignalina u tal-unitajiet 1 u 2 tal-impjant nukleari ta’ Bohunice V1, skont il-pjanijiet rispettivi tagħhom għad-dekummissjonar, filwaqt li jkun żgurat l-ogħla livell tas-sikurezza.L-appoġġ finanzjarju tal-Unjoni huwa turija ta’ solidarjetà min-naħa tal-Ewropa lejn il-Bulgarija, il-Litwanja u s-Slovakkja. Madankollu, ir-responsabbiltà aħħarija għas-sikurezza fil-qasam nukleari tibqa’ f’idejn l-Istati Membri kkonċernati, li jfisser ukoll li dawn għandhom ir-responsabbiltà aħħarija għall-finanzjament ta’ din is-sikurezza, inkluż il-finanzjament tal-proċess tad-dekummissjonar. Kwalunkwe finanzjament ta’ dan it-tip min-naħa tal-UE jew min-naħa ta’ sorsi nazzjonali li jikkostitwixxi għajnuna mill-Istat skont it-tifsira tal-Artikolu 107(1) tat-TFUE għandu jiġi implimentat skont ir-regoli rilevanti tal-UE dwar l-għajnuna mill-Istat.It-tliet Stati Membri huma mistennija jkunu lesti jipprovdu l-finanzjament addizzjonali meħtieġ sabiex ikopru l-ħtiġijiet finanzjarji li fadal sabiex jiżguraw li jkun hemm użu effiċjenti u effettiv tal-appoġġ addizzjonali mogħti min-naħa tal-UE u sabiex jiżguraw bidla lejn finanzjament magħmul kollu kemm hu mill-Istat Membru għat-tlestija tal-proċess tad-dekummissjonar b’mod sikur. Abbażi tal-istimi attwali tal-ispejjeż għad-dekummissjonar, dan ifisser finanzjament ta’ EUR 668 miljun għall-Bulgarija, EUR 1140 miljun għal-Litwanja u EUR 321 miljun għas-Slovakkja. Fil-baġit tal-UE se jiddaħħlu approprjazzjonijiet tal-impenn ġodda sa tmiem l-2017 għall-Programm għall-impjanti nukleari ta’ Bohunice u Ignalina u sa tmiem l-2020 għall-Programm għall-impjant nukleari ta’ Kozloduy. Madankollu, abbażi ta’ dawn l-approprjazzjonijiet tal-impenn, l-approprjazzjonijiet tal-ħlas se jkomplu għal diversi snin oħra, u x’aktarx li jdumu mill-inqas sal-2021 għall-impjanti nukleari ta’ Bohunice u Ignalina u sal-2024 għall-impjant nukleari ta’ Kozloduy. Dawn l-approprjazzjonijiet se ssirilhom reviżjoni sa tmiem l-2015 fil-qafas ta’ evalwazzjoni interim.2. RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT2.1 Konsultazzjoni u pariri mill-espertiIr-Regolament propost jissejjes fuq konsultazzjoni estensiva mal-partijiet interessati, mal-Istati Membri kkonċernati, jiġifieri l-Bulgarija, il-Litwanja u s-Slovakkja, u mal-gruppi ta’ esperti fil-qasam tad-dekummissjonar. Is-sejbiet li ħarġu mir-rapport tal-Parlament Ewropew tal-2011, li sar fuq inizjattiva tal-Parlament Ewropew stess, u l-konklużjonijiet u r-rakkomandazzjonijiet mill-verifika tal-prestazzjoni fil-qasam tad-dekummissjonar li saret mill-Qorti Ewropea tal-Awdituri fl-2011 ukoll intużaw biex jitfassal dan ir-Regolament.Il-kontribuzzjonijiet tal-partijiet interessati qajmu, fost affarijiet oħra, il-kwistjonijiet li ġejjin:hemm qbil wiesa’ dwar ir-rikonoxximent tal-ħtieġa għal finanzjament kontinwu tal-proċess tad-dekummissjonar tal-unitajiet tar-reatturi nukleari u biex il-ħtiġijiet tas-settur tal-enerġija jingħataw fondi minn sorsi ta’ finanzjament iktar speċifiċi bħall-fondi strutturali.L-esperti talbu biex l-implimentazzjoni ta’ aktar appoġġ min-naħa tal-Unjoni tissejjes fuq pjan iddettaljat għad-dekummissjonar li jkun sħiħ u b’saħħtu u li jkun jinkludi l-istimi kollha tal-ispejjeż għad-dekummissjonar sad-data tat-tlestija ta’ dan il-proċess. Għandha tingħata indikazzjoni ċara dwar il-kofinanzjament nazzjonali u dwar kif dawn il-fondi nazzjonali għandhom jiġu żgurati fit-tul.Ingħata appoġġ ċar għall-għanijiet ewlenin, kif ukoll għall-fatt li l-appoġġ tal-Unjoni jkun immirat lejn l-ilħiq ta’ għanijiet konkreti li jkollhom l-ogħla valur miżjud tal-UE possibbli. Għandhom jitqiesu mill-ewwel il-proċeduri tal-konformità u l-monitoraġġ mill-qrib tal-ispejjeż.Huwa u jitħejja dan ir-Regolament tqiesu r-rakkomandazzjonijiet li ħarġu mill-verifika tal-prestazzjoni fil-qasam tad-dekummissjonar li saret mill-Qorti Ewropea tal-Awdituri u dawn ir-rakkomandazzjonijiet iddaħħlu fid-dispożizzjonijiet ta’ din il-proposta, pereżempju: ingħataw dati ċari meta jintemm l-appoġġ tal-Unjoni; il-finanzjament li jifdal sa ma jitlesta l-proċess tad-dekummissjonar irid jiġi pprovdut mill-Istati Membri rispettivi (il-kundizzjonalità ex ante ); hemm definizzjoni ċara tal-għanijiet u tal-indikaturi marbutin magħhom sabiex jiġi mmonitorjat u kkontrollat il-progress li jkun qed isir biex dawn l-għanijiet jintlaħqu; u hemm mekkaniżmi riveduti għall-għoti tal-għajnuna għall-ġestjoni diretta jew indiretta. Aktar dettalji dwar l-osservazzjonijiet u r-rakkomandazzjonijiet tal-Qorti jinsabu fid-dikjarazzjoni finanzjarja leġiżlattiva mehmuża ma’ dan id-dokument.2.2 Valutazzjoni tal-impattSaret valutazzjoni tal-impatt dwar ir-Regolament propost li kellha x’taqsam ma’ tliet għażliet possibbli tal-politika:-  l-għażla bażika li tkun li ma jingħata l-ebda appoġġ tal-Unjoni wara l-2013;-  l-għażla li fiha kollox jibqa’ kif inhu, jiġifieri li jingħata appoġġ min-naħa tal-Unjoni għad-dekummisjonar u jkun hemm miżuri fis-settur tal-enerġija li jirriżultaw mill-għeluq tal-unitajiet tar-reatturi nukleari;-  aktar appoġġ min-naħa tal-Unjoni, iżda f’ammonti inqas milli ngħataw s’issa, li jkun maħsub għad-dekummissjonar biss.Li kieku ma jingħata l-ebda appoġġ ieħor tal-Unjoni, skont l-għażla bażika, il-programmi tad-dekummissjonar ikollhom jieqfu u b’hekk ikun hemm theddida għas-sikurezza fil-qasam nukleari. L-għażla li fiha kollox jibqa’ kif inhu twassal għal appoġġ finanzjarju min-naħa tal-Unjoni li jkun ferm ogħla minn dak attwali u li jkollu inqas valur miżjud. Jekk jingħata aktar appoġġ lill-proġetti fis-settur tal-enerġija, dan iwassal għal tagħwiġ tal-kompetizzjoni, u l-appoġġ finanzjarju tal-Unjoni f’livell li jkompli jkun għoli mhux se joffri biżżejjed inċentivi lill-Istati Membri biex dawn jieħdu f’idejhom ir-responsabbiltà finanzjarja kollha biex ilestu l-proċess tad-dekummissjonar.Il-valutazzjoni tal-impatti tat-tliet għażliet, b’rabta mal-ilħiq tal-għan ġenerali li ssemma iktar ’il fuq fid-dokument, wasslet għall-konklużjoni li t-tielet għażla biss se tippermetti li jitkompla, bla problemi, il-proċess tad-dekummissjonar sabiex jintlaħaq stat irreversibbli f’dan il-proċess filwaqt li, fl-istess ħin, tiġi appoġġata l-bidla lejn finanzjament magħmul kollu kemm hu mill-Istat Membru għat-tlestija tal-proċess tad-dekummissjonar b’mod sikur.2.3 Valur miżjud tal-appoġġ tal-UnjoniL-Unjoni jeħtieġ li tintervjeni minħabba li l-fondi adegwati meħtieġa biex jitkompla b’mod sikur il-proċess tad-dekummissjonar ma jistgħux ikunu disponibbli fil-ħin dovut mill-fondi nazzjonali rispettivi. Għalhekk huwa fl-interess tal-Unjoni li tkompli tipprovdi iktar għajnuna finanzjarja għall-kontinwazzjoni bla problemi tal-proċess tad-dekummissjonar sabiex jintlaħaq stat irreversibbli fil-proċess tad-dekummissjonar tal-unitajiet tar-reatturi nukleari kkonċernati, skont il-pjanijiet rispettivi għad-dekummissjonar tagħhom, filwaqt li jkun żgurat l-ogħla livell tas-sikurezza. Dan se jikkontribwixxi sabiex jiġi pprovdut appoġġ sostenibbli u fit-tul għas-saħħa tal-ħaddiema u għall-pubbliku inġenerali, biex tiġi evitata d-degradazzjoni ambjentali u biex ikun jista’ jsir progress ta’ veru lejn is-sigurtà u s-sikurezza fil-qasam nukleari.3. ELEMENTI LEGALI TAL-PROPOSTAFil-każ tal-Litwanja, it-Trattat tal-Adeżjoni tal-2003 jipprevedi biċ-ċar il-possibbiltà ta’ iktar finanzjament għall-proċess tad-dekummissjonar wara l-2006. Fil-każ tal-Bulgarija, l-Artikolu 30 tal-Att tal-Adeżjoni tal-2005 jirreferi biss għall-perjodu mill-2007 sal-2009. Fil-każ tas-Slovakkja, l-Att tal-Adeżjoni tal-2003 jirreferi biss għall-perjodu mill-2004 sal-2006. L-Att u t-Trattat ma jipprovdux bażi legali speċifika għall-Bulgarija u għas-Slovakkja biex jingħataw aktar appoġġ wara l-2009 jew l-2006 rispettivament, bħalma jipprovdi t-Trattat fil-każ tal-Litwanja. It-Trattat tal-Adeżjoni u l-Artikolu 30 tal-Att tal-Adeżjoni għalhekk ma jistgħux jikkostitwixxu bażi legali xierqa biex jingħata aktar finanzjament wara l-2013.Il-bażi legali xierqa għalhekk hija l-Artikolu 203 tat-Trattat tal-Euratom. Dak l-Artikolu jipprovdi li “jekk ikun jidher meħtieġ li l-Komunità tieħu azzjoni biex jintlaħaq xi wieħed mill-għanijiet tal-Komunità, u jekk dan it-Trattat ma jkunx ipprovda għal xi setgħa t’azzjoni hekk meħtieġa għal dan il-għan, il-Kunsill, b’vot unanimu fuq proposta mill-Kummissjoni, u wara konsultazzjoni mal-Parlament Ewropew, għandu jieħu l-passi xierqa”.Din il-proposta tipprevedi diversi simplifikazzjonijiet: huwa previst Regolament wieħed tal-Kunsill għall-għajnuna finanzjarja min-naħa tal-Unjoni lill-Bulgarija, il-Litwanja u s-Slovakkja skont il-Qafas Finanzjarju Multiannwali għall-2014 sal-2020, minflok tliet Regolamenti separati u indipendenti kif kien hemm qabel. Dan ir-Regolament ma jipprevedi l-ebda eċċezzjoni għar-Regolament Finanzjarju.4. IMPLIKAZZJONI BAĠITARJAIl-programm għandu jkopri l-perjodu mill-2014 sal-2020. Il-pakkett baġitarju ġenerali huwa ta’ EUR 552 947 000 fi prezzijiet attwali. Dan l-ammont huwa skont il-proposta tal-Kummissjoni għall-qafas finanzjarju multiannwali li jmiss għall-perjodu mill-2014 sal-2020 imsejħa “Baġit għall-Ewropa 2020”[2]. Dak l-ammont għandu jitqassam bejn il-Programmi ta’ Kozloduy, Ignalina u Bohunice kif ġej:1.  EUR 208 503 000 għall-Programm ta’ Kozloduy għall-perjodu mill-2014 sal-2020;2.  EUR 229 629 000 għall-Programm ta’ Ignalina għall-perjodu mill-2014 sal-2017;3.  EUR 114 815 000 għall-Programm ta’ Bohunice għall-perjodu mill-2014 sal-2017.It-tqassim tal-ammont ġenerali bejn it-tliet programmi individwali iqis il-fatt li l-Bulgarija trid tagħmel il-proċess tad-dekummissjonar għal erba’ unitajiet, is-Slovakkja għal tnejn u l-Litwanja għal tnejn, li għalihom m’hemm l-ebda esperjenza tad-dekummissjonar, u li t-tipi u l-kwantitajiet tal-materjali li għandhom jiġu mmaniġġati huma differenti. It-tul tal-appoġġ huwa bbażat fuq il-prinċipju tat-trattament ugwali sa mill-adeżjoni ’l hawn. Reviżjoni komprensiva fil-qafas ta’ evalwazzjoni interim hija skedata għall-2015.Aktar dettalji dwar l-implikazzjonijiet baġitarji jinsabu fid-dikjarazzjoni finanzjarja leġiżlattiva mehmuża ma’ dan id-dokument.5 SOMMARJU TAL-KONTENUT TAR-REGOLAMENTSabiex jintlaħaq l-għan ġenerali msemmi hawn fuq, huma ddefiniti għanijiet speċifiċi għall-Programmi ta’ Kozloduy, Ignalina u Bohunice, flimkien mal-indikaturi rispettivi tagħhom.Ir-Regolament propost jistabbilixxi kundizzjonijiet ex ante li l-Bulgarija, il-Litwanja u s-Slovakkja jridu jissodisfaw qabel ma jingħataw il-fondi tal-Programm:4.  konformità mal- acquis tal-Unjoni Ewropea, b’mod partikulari, fil-qasam tas-sikurezza nukleari, it-traspożizzjoni fil-liġi nazzjonali tad-Direttiva tal-Kunsill 2009/71/Euratom dwar is-sikurezza nukleari u tad-Direttiva tal-Kunsill 2011/70/Euratom dwar il-ġestjoni tal-fjuwil użat u tal-iskart radjuattiv;5.  l-istabbiliment ta’ qafas legali nazzjonali li jipprovdi dispożizzjonijiet adegwati għall-ġbir fil-ħin tar-riżorsi finanzjarji nazzjonali għat-tlestija tal-proċess tad-dekummissjonar b’mod sikur; u6.  it-tressiq ta’ pjan iddettaljat irrevedut għad-dekummissjonar lill-Kummissjoni.L-appoġġ finanzjarju tal-Unjoni għandu jkun marbut mal-ilħiq tar-riżultati mistennija u għandu jkun suġġett għal dan l-ilħiq. B’hekk, ir-Regolament propost jipprevedi l-possibbiltà li l-ammont tal-approprjazzjonijiet allokati għall-Programm kif ukoll it-tqassim tal-ammonti bejn il-Programmi ta’ Kozloduy, Ignalina u Bohunice jiġu rreveduti, fid-dawl tar-riżultat ta’ evalwazzjoni li tittratta l-progress li jkun sar fil-proċess tad-dekummissjonar.Il-Kummissjoni se tadotta l-impenji finanzjarji annwali permezz ta’ programm ta’ ħidma annwali wieħed għall-Programmi ta’ Kozloduy, Ignalina u Bohunice. Att li jistabbilixxi l-proċeduri tal-implimentazzjoni għandu jiddefinixxi iktar dettalji operattivi għall-implimentazzjoni tal-appoġġ finanzjarju tal-Unjoni u għandu jiddefinixxi, fost l-oħrajn, ir-rekwiżiti ddettaljati għar-rappurtar u l-monitoraġġ. Dan l-att għandu jinkludi wkoll il-pjanijiet riveduti għad-dekummissjonar għall-Programmi ta’ Kozloduy, Ignalina u Bohunice li se jservu bħala l-bażi għall-monitoraġġ tal-progress u tal-ilħiq fil-ħin tar-riżultati mistennija. Dan se jippermetti wkoll li wieħed jindirizza b’mod iktar effettiv u iktar effiċjenti d-diffikultajiet li jistgħu jinqalgħu matul l-implimentazzjoni tal-proġett.2011/0363 (NLE)Proposta għalREGOLAMENT TAL-KUNSILLdwar l-appoġġ, min-naħa tal-Unjoni Ewropea, għall-programmi ta’ għajnuna għad-dekummissjonar ta’ impjanti nukleari fil-Bulgarija, il-Litwanja u s-SlovakkjaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikulari l-Artikolu 203 tiegħu,Wara li kkunsidra l-proposta tal-Kummissjoni Ewropea[3],Wara li kkunsidra l-opinjoni tal-Parlament Ewropew[4],Billi:(1) Skont l-Artikolu 30 tal-Protokoll dwar il-kundizzjonijiet u l-arranġamenti għall-ammissjoni tar-Repubblika tal-Bulgarija u tar-Rumanija fl-Unjoni Ewropea, il-Bulgarija impenjat ruħha li tagħlaq l-unitajiet 1 u 2 u l-unitajiet 3 u 4 tal-impjant nukleari ta’ Kozloduy sal-31 ta’ Diċembru 2002 u sal-31 ta’ Diċembru 2006 rispettivament u li wara tgħaddi għad-dekummissjonar ta’ dawn l-unitajiet. F’konformità mal-obbligi tagħha, il-Bulgarija għalqet l-unitajiet ikkonċernati kollha sal-iskadenzi rispettivi tagħhom.(2) Skont il-Protokoll Numru 4 dwar l-impjant nukleari ta’ Ignalina fil-Litwanja, li huwa mehmuż mal-Att tal-adeżjoni tar-Repubblika Ċeka, tal-Estonja, ta’ Ċipru, tal-Latvja, tal-Litwanja, tal-Ungerija, ta’ Malta, tal-Polonja, tas-Slovenja u tas-Slovakkja, li fl-2004 għaraf il-fatt li l-Unjoni kienet lesta tipprovdi għajnuna Komunitarja addizzjonali adegwata għall-isforzi tal-Litwanja biex tlesti l-proċess ta’ dekummissjonar tal-impjant nukleari ta’ Ignalina u li enfasizza din it-turija ta’ solidarjetà, il-Litwanja mpenjat ruħha li tagħlaq l-unità 1 tal-impjant nukleari ta’ Ignalina qabel l-2005 u li tagħlaq l-unità 2 tiegħu sa mhux aktar tard mill-31 ta’ Diċembru 2009, u li wara tgħaddi għad-dekummissjonar ta’ dawn l-unitajiet. F’konformità mal-obbligi tagħha, il-Litwanja għalqet l-unitajiet ikkonċernati kollha sal-iskadenzi rispettivi tagħhom.(3) Skont il-Protokoll Numru 9 dwar l-unitajiet 1 u 2 tal-impjant nukleari ta’ Bohunice V1 fis-Slovakkja, li huwa mehmuż mal-Att tal-Adeżjoni tar-Repubblika Ċeka, tal-Estonja, ta’ Ċipru, tal-Latvja, tal-Litwanja, tal-Ungerija, ta’ Malta, tal-Polonja, tas-Slovenja u tas-Slovakkja, is-Slovakkja impenjat ruħha li tagħlaq l-unitajiet 1 u 2 tal-impjant nukleari ta’ Bohunice V1 sal-31 ta’ Diċembru 2006 u sal-31 ta’ Diċembru 2008 rispettivament u li wara tgħaddi għad-dekummissjonar ta’ dawn l-unitajiet. F’konformità mal-obbligi tagħha, is-Slovakkja għalqet l-unitajiet ikkonċernati kollha sal-iskadenzi rispettivi tagħhom.(4) F’konformità mal-obbligi tat-Trattat tal-Adeżjoni u bl-għajnuna Komunitarja, il-Bulgarija, il-Litwanja u s-Slovakkja għalqu l-impjanti nukleari kkonċernati u għamlu progress sinifikanti fil-proċess tad-dekummissjonar tagħhom. Għad hemm iktar x’isir sabiex jitkompla l-progress fl-operazzjonijiet proprji taż-żarmar sakemm jintlaħaq stat irreversibbli fil-proċess tad-dekummissjonar b’mod sikur, filwaqt li jkun żgurat li jiġu applikati l-ogħla standards tas-sikurezza. Abbażi tal-istimi disponibbli, se jkun hemm bżonn ta’ riżorsi finanzjarji addizzjonali sostanzjali biex jitlesta x-xogħol ta’ dekummissjonar.(5) L-Unjoni impenjat ruħha li tgħin lill-Bulgarija, lil-Litwanja u lis-Slovakkja jittrattaw il-piż finanzjarju eċċezzjonali li ġej mill-proċess tad-dekummissjonar, mingħajr ħsara għall-prinċipju li r-responsabbiltà aħħarija għad-dekummissjonar hija f’idejn l-Istati Membri kkonċernati. Sa mill-perjodu ta’ qabel l-adeżjoni, il-Bulgarija, il-Litwanja u s-Slovakkja rċevew appoġġ finanzjarju sostanzjali min-naħa tal-Unjoni, l-iktar permezz tal-Programmi ta’ Kozloduy, Ignalina u Bohunice li kienu stabbiliti għall-perjodu mill-2007 sal-2013. L-appoġġ finanzjarju tal-Unjoni skont dawn il-Programmi se jintemm fl-2013.(6) Wara talba għal iktar fondi min-naħa tal-Bulgarija, tal-Litwanja u tas-Slovakkja, fil-proposta tal-Kummissjoni għall-qafas finanzjarju multiannwali li jmiss għall-perjodu mill-2014 sal-2020 imsejħa “Baġit għall-Ewropa 2020”[5], iddaħħlet dispożizzjoni li tipprevedi għas-somma ta’ EUR 700 miljun mill-baġit ġenerali tal-Unjoni Ewropea għas-sikurezza fil-qasam nukleari u għad-dekummissjonar. Minn dan l-ammont, huwa previst ammont ta’ EUR 500 miljun fi prezzijiet tal-2011, li jiġu madwar EUR 553 miljun fi prezzijiet attwali, għal Programm ġdid sabiex ikompli jiġi appoġġat il-proċess ta’ dekummissjonar tal-unitajiet 1 u 2 tal-impjant nukleari ta’ Bohunice V1 u tal-unitajiet 1 u 2 tal-impjant nukleari ta’ Ignalina mill-2014 sal-2017 u tal-unitajiet 1 sa 4 tal-impjant nukleari ta’ Kozloduy mill-2014 sal-2020. Il-fondi skont dan il-programm il-ġdid għandhom ikunu disponibbli b’mod li dejjem jonqsu ftit ftit.(7) L-appoġġ kopert minn dan ir-Regolament għandu jiżgura l-kontinwazzjoni bla problemi tal-proċess tad-dekummissjonar u għandu jikkonċentra fuq miżuri sabiex jintlaħaq stat irreversibbli fil-proċess tad-dekummissjonar b’mod sikur, u b’hekk jagħti l-ikbar valur miżjud possibbli tal-Unjoni, filwaqt li jiżgura l-bidla lejn finanzjament magħmul kollu kemm hu mill-Istat Membru għat-tlestija tal-proċess tad-dekummissjonar. Ir-responsabbiltà aħħarija għas-sikurezza fil-qasam nukleari tibqa’ f’idejn l-Istati Membri kkonċernati, li jfisser ukoll li dawn għandhom ir-responsabbiltà aħħarija għall-finanzjament ta’ din is-sikurezza, inkluż il-finanzjament tal-proċess tad-dekummissjonar. Dan ir-Regolament huwa mingħajr ħsara għar-riżultat ta’ kwalunkwe proċeduri tal-għajnuna mill-Istat li jistgħu jitwettqu fil-ġejjieni skont l-Artikoli 107 u 108 tat-Trattat.(8) Id-dispożizzjonijiet ta’ dan ir-Regolament huma mingħajr ħsara għad-drittijiet u l-obbligi li ġejjin mit-Trattati tal-Adeżjoni, b’mod partikulari d-dispożizzjonijiet tal-Protokolli msemmija fil-premessi 1 sa 3 tal-preambolu.(9) Sabiex jiġi żgurat l-ogħla livell ta’ effiċjenza possibbli, id-dekummissjonar tal-impjanti tal-enerġija nukleari koperti minn dan ir-Regolament għandu jitwettaq billi jintuża l-aħjar għarfien espert tekniku disponibbli, u billi jitqiesu kif xieraq in-natura tal-unitajiet li għandhom jingħalqu u l-ispeċifikazzjonijiet teknoloġiċi tagħhom.(10) L-attivitajiet koperti minn dan ir-Regolament u l-operazzjonijiet li huma jappoġġaw għandhom jikkonformaw mal-liġi applikabbli nazzjonali u tal-Unjoni li hija relatata, direttament jew indirettament, mal-implimentazzjoni tal-operazzjoni. Id-dekummissjonar tal-impjanti nukleari koperti minn dan ir-Regolament għandu jsir skont il-leġiżlazzjoni dwar is-sikurezza fil-qasam nukleari[6] u l-ġestjoni tal-iskart[7] u l-leġiżlazzjoni dwar l-ambjent[8].(11) Il-Kummissjoni se tiżgura li jkun hemm kontroll effettiv tal-iżvilupp tal-proċess tad-dekummissjonar sabiex tiżgura l-ogħla valur miżjud tal-Unjoni tal-fondi allokati fi ħdan dan ir-Regolament, għalkemm ir-responsabbiltà aħħarija għall-proċess tad-dekummissjonar hija f’idejn l-Istati Membri. Dan jinkludi l-kejl effettiv tal-prestazzjoni u l-valutazzjoni tal-miżuri korrettivi matul il-programm.(12) L-interessi finanzjarji tal-Unjoni għandhom jitħarsu permezz ta’ miżuri proporzjonati tul iċ-ċiklu tal-infiq kollu kemm hu, li jinkludu l-prevenzjoni, il-kxif u l-investigazzjoni tal-irregolaritajiet, l-irkupru ta’ fondi mitlufa, imħallsa bi żball jew użati b’mod ħażin u, fejn xieraq, is-sanzjonijiet.(13) Minħabba li l-għanijiet tal-azzjoni li għandha tittieħed, u b’mod partikulari d-dispożizzjonijiet għal riżorsi finanzjarji adegwati għall-kontinwazzjoni tal-proċess tad-dekummissjonar b’mod sikur, ma jistgħux jinkisbu b’mod suffiċjenti mill-Istati Membri, l-Unjoni tista’ tadotta miżuri skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit ukoll f’dak l-Artikolu, dan ir-Regolament ma jistax imur lil hinn minn dak li huwa meħtieġ sabiex jintlaħqu dawk l-għanijiet.(14) Sabiex jiġu żgurati kundizzjonijiet indaqs għall-implimentazzjoni ta’ dan ir-Regolament, għandhom jingħataw setgħat ta’ implimentazzjoni lill-Kummissjoni f’dak li għandu x’jaqsam mal-adozzjoni tal-programmi ta’ ħidma annwali u tal-proċeduri ddettaljati ta’ implimentazzjoni. Dawk is-setgħat għandhom ikunu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni[9].(15) Ir-Regolament tal-Kunsill (KE) Nru 1990/2006 tal-21 ta’ Diċembru 2006 dwar l-implimentazzjoni tal-Protokoll Nru 4 dwar l-impjant tal-enerġija nukleari [ta’] Ignalina fil-Litwanja għall-Att tal-adeżjoni tar-Repubblika Ċeka, tal-Estonja, ta’ Ċipru, tal-Latvja, tal-Litwanja, tal-Ungerija, ta’ Malta, tal-Polonja, tas-Slovenja u tas-Slovakkja [(]Programm [ta’] Ignalina[)][10], ir-Regolament tal-Kunsill (Euratom) Nru 549/2007 tal-14 ta’ Mejju 2007 dwar l-implimentazzjoni tal-Protokoll Nru 9 dwar Unità 1 u Unità 2 tal-impjant tal-enerġija nukleari ta’ Bohunice V1 fis-Slovakkja mal-Att [għall-Att] dwar il-kundizzjonijiet tal-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u tas-Slovakkja mal-Unjoni Ewropea [(il-Programm ta’ Bohunice)][11] u r-Regolament tal-Kunsill (Euratom) Nru 647/2010 tat-22 ta’ Lulju 2010 dwar assistenza finanzjarja mill-Unjoni fir-rigward tad-dekummissjonar tal-Unitajiet 1 sa 4 tal-Impjant Nukleari tà [ta’] Kozloduy fil-Bulgarija (Il-Programm [ta’] Kozloduy)[12] għandhom għalhekk jitħassru,ADOTTA DAN IR-REGOLAMENT:Artikolu 1 SuġġettDan ir-Regolament jistabbilixxi l-Programm multiannwali ta’ għajnuna għall-proċess tad-dekummissjonar nukleari għall-2014 sal-2020 (minn hawn ’il quddiem imsejjaħ “il-Programm”), li jistabbilixxi r-regoli għall-implimentazzjoni tal-appoġġ finanzjarju tal-Unjoni għal miżuri marbutin mad-dekummissjonar tal-unitajiet 1 sa 4 tal-impjant nukleari ta’ Kozloduy (minn hawn ’il quddiem imsejjaħ “il-Programm ta’ Kozloduy”), tal-unitajiet 1 u 2 tal-impjant nukleari ta’ Ignalina (minn hawn ’il quddiem imsejjaħ “il-Programm ta’ Ignalina”) u tal-unitajiet 1 u 2 tal-impjant nukleari ta’ Bohunice V1 (minn hawn ’il quddiem imsejjaħ “il-Programm ta’ Bohunice”).Artikolu 2 Għanijiet1. L-għan ġenerali tal-Programm huwa li jgħin lill-Istati Membri kkonċernati jilħqu stat irreversibbli fil-proċess tad-dekummissjonar tal-unitajiet 1 sa 4 tal-impjant nukleari ta’ Kozloduy, tal-unitajiet 1 u 2 tal-impjant nukleari ta’ Ignalina u tal-unitajiet 1 u 2 tal-impjant nukleari ta’ Bohunice V1, skont il-pjanijiet rispettivi għad-dekummissjonar tagħhom, filwaqt li jkun żgurat l-ogħla livell tas-sikurezza.2. Għall-perjodi tal-finanzjament, l-għanijiet speċifiċi tal-Programmi ta’ Kozloduy, Ignalina u Bohunice huma dawn li ġejjin:7.  għall-Programm ta’ Kozloduy:(i) iż-żarmar tas-swali tat-turbini tal-unitajiet 1 sa 4 u tal-bini sekondarju – għan li għandu jitkejjel mill-għadd u t-tip ta’ sistemi żarmati;(ii) iż-żarmar tal-komponenti l-kbar u tat-tagħmir li jinsabu fil-bini tar-reatturi tal-unitajiet 1 sa 4 – għan li għandu jitkejjel mill-għadd u t-tip ta’ sistemi u ta’ tagħmir żarmat;(iii) il-ġestjoni sikura tal-iskart li ġej mill-proċess tad-dekummissjonar skont pjan iddettaljat għall-ġestjoni tal-iskart – għan li għandu jitkejjel mill-ammont u t-tip ta’ skart ikkundizzjonat;8.  għall-Programm ta’ Ignalina:(i) it-tneħħija tal-fjuwils mill-qalba tar-reattur tal-unità 2 u mill-pixxini għall-ħżin tal-fjuwil tar-reatturi tal-unitajiet 1 u 2 għal ġol-faċilità għall-ħżin fin-niexef tal-fjuwil użat – għan li għandu jitkejjel mill-għadd ta’ elementi tal-fjuwil li jkunu tneħħew;(ii) iż-żamma tal-unitajiet tar-reattur b’mod sikur sa ma l-fjuwil ikun tneħħa kollu – għan li għandu jitkejjel mill-għadd ta’ inċidenti li jiġu rreġistrati;(iii) iż-żarmar tas-sala tat-turbina u tal-bini sekondarju l-ieħor u l-ġestjoni sikura tal-iskart li ġej mill-proċess tad-dekummissjonar skont pjan iddettaljat għall-ġestjoni tal-iskart – għan li għandu jitkejjel mill-għadd u t-tip ta’ sistemi sekondarji żarmati u mill-ammont u t-tip ta’ skart ikkundizzjonat;9.  għall-Programm ta’ Bohunice:(i) iż-żarmar tas-sala tat-turbina u tal-bini sekondarju tar-reattur V1 – għan li għandu jitkejjel mill-għadd u t-tip ta’ sistemi żarmati;(ii) iż-żarmar tal-komponenti u tat-tagħmir ta’ daqs kbir li jinsabu fil-bini tar-reattur V1 – għan li għandu jitkejjel mill-għadd u t-tip ta’ sistemi u ta’ tagħmir żarmat;(iii) il-ġestjoni sikura tal-iskart li ġej mill-proċess tad-dekummissjonar skont pjan iddettaljat għall-ġestjoni tal-iskart – għan li għandu jitkejjel mill-ammont u t-tip ta’ skart ikkundizzjonat.3. Il-passi ewlenin u d-dati fil-mira għat-tmiem tal-proċess għandhom jiġu ddefiniti fl-att imsemmi fl-Artikolu 6(2).Artikolu 3 Baġit1. Il-pakkett finanzjarju għall-implimentazzjoni ta’ dan il-Programm għall-perjodu mill-2014 sal-2020 għandu jkun ta’ EUR 552 947 000 fi prezzijiet attwali.Dak l-ammont għandu jitqassam bejn il-Programmi ta’ Kozloduy, Ignalina u Bohunice kif ġej:10.  EUR 208 503 000 għall-Programm ta’ Kozloduy għall-perjodu mill-2014 sal-2020;11.  EUR 229 629 000 għall-Programm ta’ Ignalina għall-perjodu mill-2014 sal-2017;12.  EUR 114 815 000 għall-Programm ta’ Bohunice għall-perjodu mill-2014 sal-2017.2. Sa tmiem l-2015, il-Kummissjoni se tirrevedi l-prestazzjoni tal-Programm u se tivvaluta l-progress li jkun sar fil-Programmi ta’ Kozloduy, Ignalina u Bohunice mal-passi ewlenin u mad-dati fil-mira msemmija fl-Artikolu 2(3) fil-qafas tal-evalwazzjoni interim imsemmija fl-Artikolu 8. Abbażi tar-riżultati ta’ din il-valutazzjoni, il-Kummissjoni tista’ tirrevedi l-ammont tal-approprjazzjonijiet allokati għal dan il-Programm, kif ukoll il-perjodu ta’ pprogrammar u t-tqassim tal-flus fost il-Programmi ta’ Kozloduy, Ignalina u Bohunice.3. L-allokazzjoni finanzjarja għall-Programmi ta’ Kozloduy, Ignalina u Bohunice tista’ tkopri wkoll l-ispejjeż tal-attivitajiet ta’ tħejjija, ta’ monitoraġġ, ta’ kontroll, ta’ verifika u ta’ evalwazzjoni li huma meħtieġa għall-ġestjoni tal-Programm u għall-ilħiq tal-għanijiet tiegħu; b’mod partikulari l-ispejjeż għal studji, laqgħat tal-esperti, attivitajiet ta’ informazzjoni u komunikazzjoni, fosthom il-komunikazzjoni korporattiva tal-prijoritajiet politiċi tal-Unjoni Ewropea sal-punt li dawn ikollhom x’jaqsmu mal-għanijiet ġenerali ta’ dan ir-Regolament, l-ispejjeż marbutin man-netwerks tal-informatika li jkunu mmirati lejn l-ipproċessar u l-iskambju tal-informazzjoni, flimkien mal-ispejjeż l-oħra kollha tekniċi u amministrattivi li l-Kummissjoni ġġarrab fil-ġestjoni tal-programm.L-allokazzjoni finanzjarja tista’ tkopri wkoll l-ispejjeż għall-għajnuna teknika u amministrattiva meħtieġa biex tkun żgurata l-bidla bejn il-Programm u l-miżuri adottati skont ir-Regolament tal-Kunsill (KE) Nru 1990/2006, ir-Regolament tal-Kunsill (Euratom) Nru 549/2007 u r-Regolament tal-Kunsill (Euratom) Nru 647/2010.Artikolu 4 Kundizzjonijiet ex ante1. Sal-1 ta’ Jannar 2014, il-Bulgarija, il-Litwanja u s-Slovakkja għandhom jissodisfaw il-kundizzjonijiet ex ante li ġejjin:13.  huma għandhom jikkonformaw mal- acquis tal-Unjoni Ewropea, b’mod partikulari fil-qasam tas-sikurezza nukleari, it-traspożizzjoni fil-liġi nazzjonali tad-Direttiva tal-Kunsill 2009/71/Euratom dwar is-sikurezza nukleariError! Bookmark not defined. u tad-Direttiva tal-Kunsill 2011/70/Euratom dwar il-ġestjoni tal-fjuwil użat u tal-iskart radjuattiv Error! Bookmark not defined. ;14.  għandhom jistabbilixxu qafas legali nazzjonali li jipprovdi dispożizzjonijiet adegwati għall-ġbir fil-ħin tar-riżorsi finanzjarji nazzjonali għat-tlestija tal-proċess tad-dekummissjonar b’mod sikur skont ir-regoli applikabbli dwar l-għajnuna mill-Istat;15.  għandhom iressqu pjan iddettaljat irrevedut għad-dekummissjonar lill-Kummissjoni.2. Il-Kummissjoni għandha tivvaluta l-informazzjoni pprovduta dwar kemm il-pajjiżi jkunu qed jissodisfaw il-kundizzjonijiet ex ante meta tkun qed tħejji l-programm ta’ ħidma annwali għall-2014 kif imsemmi fl-Artikolu 6(1). Meta tkun qed tadotta l-programm ta’ ħidma annwali, hija tista’ tiddeċiedi li tissospendi l-għajnuna finanzjarja tal-Unjoni kollha, jew parti minnha, sa ma jintlaħqu, b’mod sodisfaċenti, il-kundizzjonijiet ex ante .Artikolu 5 Forom ta’ implimentazzjoni1. Il-Programm għandu jiġi implimentat permezz ta’ waħda mill-forom stipulati fir-Regolament (UE) Nru XXX/2012 [ir-Regolament Finanzjarju l-Ġdid] jew aktar, u b’mod partikulari permezz tal-għotjiet tal-flus u l-akkwisti.2. Il-Kummissjoni tista’ tafda l-implimentazzjoni tal-għajnuna finanzjarja tal-Unjoni skont dan il-Programm f’idejn dawk il-korpi stipulati fl-Artikolu 55(1)(c) tar-Regolament (UE) Nru XXXX/2012 [ir-Regolament Finanzjarju l-Ġdid].Artikolu 6 Il-programmi ta’ ħidma annwali u l-proċeduri ta’ implimentazzjoni1. Il-Kummissjoni għandha tadotta programm ta’ ħidma annwali wieħed għall-Programmi ta’ Kozloduy, Ignalina u Bohunice li jispeċifika l-għanijiet, ir-riżultati mistennija, l-indikaturi relatati u l-iskeda taż-żmien għall-użu tal-fondi skont kull impenn finanzjarju annwali.2. Sa mhux aktar tard mill-31 ta’ Diċembru 2014, il-Kummissjoni għandha tadotta proċeduri ddettaljati ta’ implimentazzjoni għal kemm idum għaddej il-Programm. L-att li jistabbilixxi l-proċeduri ta’ implimentazzjoni għandu jiddefinixxi wkoll f’aktar dettall ir-riżultati mistennija, l-attivitajiet u l-indikaturi korrispondenti tal-prestazzjoni għall-Programmi ta’ Kozloduy, Ignalina u Bohunice. Dan l-att se jkun jinkludi l-pjanijiet iddettaljati rreveduti għad-dekummissjonar, kif imsemmi fl-Artikolu 4(1)(c), li għandhom iservu bħala l-bażi għall-monitoraġġ tal-progress u tal-ilħiq fil-ħin tar-riżultati mistennija.3. Il-programmi ta’ ħidma annwali u l-atti li jistabbilixxu l-proċeduri ta’ implimentazzjoni msemmija fil-paragrafi 1 u 2 għandhom jiġu adottati skont il-proċedura ta’ analiżi msemmija fl-Artikolu 9(2).Artikolu 7 Ħarsien tal-interessi finanzjarji tal-Unjoni Ewropea1. Il-Kummissjoni għandha tieħu l-miżuri x-xierqa kollha li jiżguraw li, meta jiġu implimentati xi azzjonijiet iffinanzjati skont dan ir-Regolament, l-interessi finanzjarji tal-Unjoni Ewropea jitħarsu billi jiġu applikati miżuri ta’ prevenzjoni kontra l-frodi, il-korruzzjoni u kwalunkwe attività illegali oħra, billi jsiru verifiki effettivi u, jekk jinstabu xi irregolaritajiet, billi jiġu rkuprati l-ammonti mħallsa bi żball u, fejn ikun xieraq, billi jiġu imposti sanzjonijiet effettivi, proporzjonati u li jservu ta’ deterrent.2. Il-Kummissjoni jew ir-rappreżentanti tagħha u l-Qorti tal-Awdituri għandu jkollhom is-setgħa ta’ verifika, abbażi tad-dokumenti u ta’ verifiki fuq il-post, fuq il-benefiċjarji kollha tal-għotjiet u fuq il-kuntratturi u s-sottokuntratturi kollha li jkunu rċevew il-fondi tal-Unjoni.L-Uffiċċju Ewropew ta’ Kontra l-Frodi (l-OLAF) jista’ jwettaq verifiki u spezzjonijiet fuq il-post fuq l-operaturi ekonomiċi kkonċernati direttament jew indirettament mit-tali finanzjament skont il-proċeduri stabbiliti fir-Regolament (Euratom, KE) Nru 2185/96 sabiex jiġi stabbilit jekk kienx hemm xi frodi, korruzzjoni jew kwalunkwe attività illegali oħra li tolqot l-interessi finanzjarji tal-Unjoni Ewropea b’rabta ma’ xi ftehim jew deċiżjoni dwar xi għotja ta’ flus jew ma’ kuntratt li għandu x’jaqsam mal-finanzjament mill-Unjoni.Mingħajr ħsara għall-ewwel u t-tieni subparagrafi, il-ftehimiet ta’ kooperazzjoni ma’ pajjiżi terzi u ma’ organizzazzjonijiet internazzjonali u l-ftehimiet dwar l-għotjiet ta’ flus u d-deċiżjonijiet u l-kuntratti dwar l-għotjiet ta’ flus li jirriżultaw mill-implimentazzjoni ta’ dan ir-Regolament għandhom jagħtu dritt ċar lill-Kummissjoni, lill-Qorti tal-Awdituri u lill-OLAF li jwettqu t-tali verifiki, u li jwettqu l-verifiki u l-ispezzjonijiet fuq il-post.Artikolu 8 Evalwazzjoni1. Sa mhux aktar tard minn tmiem l-2015, il-Kummissjoni għandha tagħmel rapport ta’ evalwazzjoni dwar il-kisba tal-għanijiet tal-miżuri kollha, fil-livell tar-riżultati u tal-impatti, dwar l-effiċjenza fl-użu tar-riżorsi u dwar il-valur miżjud tal-Unjoni tal-kisba tal-għanijiet, bil-għan li tinħareġ deċiżjoni li temenda jew li tissospendi l-miżuri. Barra minn hekk, l-evalwazzjoni għandha tittratta wkoll kemm hemm lok għas-simplifikazzjoni, il-koerenza interna u esterna tal-kisba tal-għanijiet u jekk l-għanijiet għadhomx kollha rilevanti jew le. Din għandha tqis ir-riżultati li joħorġu mill-evalwazzjoni fuq l-impatt fit-tul tal-miżuri li jkunu ttieħdu qabel.2. Il-Kummissjoni għandha tagħmel evalwazzjoni ex post f’kooperazzjoni mill-qrib mal-Istati Membri u mal-benefiċjarji. L-evalwazzjoni ex post għandha teżamina l-effettività u l-effiċjenza tal-Programm u l-impatt tiegħu fuq il-proċess tad-dekummissjonar.3. L-evalwazzjonijiet għandhom iqisu l-progress li jkun sar meta mqabbel mal-indikaturi tal-prestazzjoni msemmija fl-Artikolu 2(2).4. Il-Kummissjoni għandha tikkomunika l-konklużjonijiet ta’ dawn l-evalwazzjonijiet lill-Parlament Ewropew u lill-Kunsill.Artikolu 9 Kumitat1. Il-Kummissjoni għandha tiġi megħjuna minn Kumitat skont it-tifsira tar-Regolament (UE) Nru 182/2011.2. Fejn issir referenza għal dan il-paragrafu, għandha tapplika l-proċedura prevista fl-Artikolu 5 tar-Regolament (UE) Nru 182/2011.Meta l-opinjoni tal-Kumitat ikollha tinkiseb bi proċedura bil-miktub, dik il-proċedura għandha tintemm mingħajr riżultat meta, fil-limitu taż-żmien għall-għoti tal-opinjoni, il-president tal-Kumitat jiddeċiedi hekk jew maġġoranza sempliċi tal-membri tal-Kumitat titlob dan.Artikolu 10 Dispożizzjonijiet tranżizzjonaliDan ir-Regolament m’għandux jaffettwa l-kontinwazzjoni jew il-modifika, inkluża l-kanċellazzjoni totali jew parzjali, tal-proġetti kkonċernati, sakemm dawn jingħalqu, jew tal-għajnuna finanzjarja mogħtija mill-Kummissjoni abbażi tar-Regolament tal-Kunsill (KE) Nru 1990/2006, tar-Regolament tal-Kunsill (Euratom) Nru 549/2007 u tar-Regolament tal-Kunsill (Euratom) Nru 647/2010, jew abbażi ta’ kwalunkwe leġiżlazzjoni oħra li tapplika għal dik l-għajnuna fil-31 ta’ Diċembru 2013, li għandha tibqa’ tapplika għall-azzjonijiet ikkonċernati sakemm dawn jingħalqu.Artikolu 11 RevokaIr-Regolament tal-Kunsill (KE) Nru 1990/2006, ir-Regolament tal-Kunsill (Euratom) Nru 549/2007 u r-Regolament tal-Kunsill (Euratom) Nru 647/2010 għandhom jitħassru b’effett mill-1 ta’ Jannar 2014.Artikolu 12 Dħul fis-seħħDan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Għandu japplika mill-1 ta’ Jannar 2014.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVA GĦALL-PROPOSTI1. QAFAS TAL-PROPOSTA/TAL-INIZJATTIVA1.1. Titlu tal-proposta/tal-inizjattiva1.2. Il-qasam/l-oqsma tal-politika kkonċernat/i fl-istruttura tal-ABM/ABB1.3. In-natura tal-proposta/tal-inizjattiva1.4. L-għan/l-għanijiet1.5. Ir-raġunijiet għall-proposta/għall-inizjattiva1.6. It-tul taż-żmien u l-impatt finanzjarju1.7. Il-metodu/i ta’ ġestjoni previst/i2. IL-MIŻURI TA’ ĠESTJONI2.1. Regoli tal-monitoraġġ u tar-rappurtar2.2. Sistema ta’ ġestjoni u ta’ kontroll2.3. Miżuri għall-prevenzjoni tal-frodi u tal-irregolaritajiet3. STIMA TAL-IMPATT FINANZJARJU TAL-PROPOSTA/TAL-INIZJATTIVA3.1. Intestatura/i tal-qafas finanzjarju multiannwali u l-linja/i baġitarja/i tan-nefqa affettwata/i3.2. L-impatt stmat fuq in-nefqa3.2.1. Sinteżi tal-impatt stmat fuq in-nefqa3.2.2. L-impatt stmat fuq l-approprjazzjonijiet operattivi3.2.3. L-impatt stmat fuq l-approprjazzjonijiet ta’ natura amministrattiva3.2.4. Il-kompatibbiltà mal-qafas finanzjarju multiannwali attwali3.2.5. Il-parteċipazzjoni ta’ terzi persuni fil-finanzjament3.3. L-impatt stmat fuq id-dħulDIKJARAZZJONI FINANZJARJA LEĠIŻLATTIVAQAFAS TAL-PROPOSTA/TAL-INIZJATTIVATitlu tal-proposta/tal-inizjattivaRegolament dwar l-appoġġ, min-naħa tal-Unjoni Ewropea, għall-programmi ta’ għajnuna għad-dekummissjonar ta’ impjanti nukleari fil-Bulgarija, il-Litwanja u s-SlovakkjaIl-qasam/l-oqsma tal-politika kkonċernat/i fl-istruttura tal-ABM/ABB [13]32 EnerġijaIn-natura tal-proposta/tal-inizjattiva( Il-proposta/l-inizjattiva hija relatata ma’ azzjoni ġdida( Il-proposta/l-inizjattiva hija relatata ma’ azzjoni ġdida li ssegwi proġett pilota/azzjoni preparatorja[14]x Il-proposta/l-inizjattiva hija relatata mal- estensjoni ta’ azzjoni eżistenti( Il-proposta/l-inizjattiva hija relatata ma’ azzjoni diretta mill-ġdid lejn azzjoni ġdidaGħanijietL-għan/l-għanijiet strateġiku/ċi multiannwali tal-Kummissjoni fil-mira tal-proposta/tal-inizjattivaL-intestatura numru 1 Tkabbir Intelliġenti u InklużivL-għanijiet ġenerali tal-Programm huma li jintlaħaq stat irreversibbli fil-proċess tad-dekummissjonar tal-unitajiet 1 sa 4 tal-impjant nukleari ta’ Kozloduy, tal-unitajiet 1 u 2 tal-impjant nukleari ta’ Ignalina u tal-unitajiet 1 u 2 tal-impjant nukleari ta’ Bohunice V1, skont il-pjanijiet rispettivi għad-dekummissjonar tagħhom, filwaqt li jkun żgurat l-ogħla livell tas-sikurezza.Għan/għanijiet speċifiku/ċi u attività/attivitajiet tal-ABM/ABB ikkonċernatiL-għanijiet speċifiċi tal-Programmi ta’ Kozloduy, Ignalina u Bohunice huma dawn li ġejjin:għall-Programm ta’ Kozloduy:- iż-żarmar tas-swali tat-turbini tal-unitajiet 1 sa 4 u tal-bini sekondarju;- iż-żarmar tal-komponenti u tat-tagħmir ta’ daqs kbir li jinsabu fil-bini tar-reatturi tal-unitajiet 1 sa 4;- il-ġestjoni sikura tal-iskart li ġej mill-proċess tad-dekummissjonar skont pjan iddettaljat għall-ġestjoni tal-iskart;għall-Programm ta’ Ignalina:- it-tneħħija tal-fjuwils mill-qalba tar-reattur tal-unità 2 u mill-pixxini għall-ħżin tal-fjuwil tar-reatturi tal-unitajiet 1 u 2 għal ġol-faċilità għall-ħżin fin-niexef tal-fjuwil użat;- iż-żamma tal-unitajiet tar-reattur b’mod sikur sa ma l-fjuwil ikun tneħħa kollu;- iż-żarmar tal-bini sekondarju u l-ġestjoni sikura tal-iskart li ġej mill-proċess tad-dekummissjonar skont pjan iddettaljat għall-ġestjoni tal-iskart;għall-Programm ta’ Bohunice:- iż-żarmar tas-sala tat-turbina u tal-bini sekondarju tar-reattur V1;- iż-żarmar tal-komponenti u tat-tagħmir ta’ daqs kbir li jinsabu fil-bini tar-reattur V1;- il-ġestjoni sikura tal-iskart li ġej mill-proċess tad-dekummissjonar skont pjan iddettaljat għall-ġestjoni tal-iskart.L-attività/l-attivitajiet tal-ABM/ABB ikkonċernata/i32 05Riżultat/i u impatt mistennijaSpeċifika l-effetti li l-proposta/l-inizjattiva mistennija jkollha fuq il-benefiċjarji/il-gruppi fil-mira.L-implimentazzjoni b’suċċess tal-għajnuna finanzjarja tal-Unjoni lill-Bulgarija, il-Litwanja u s-Slovakkja għandha twassal għal pass ewlieni ’l quddiem fil-proċess tad-dekummissjonar tal-unitajiet tal-impjanti nukleari kkonċernati kollha u għall-ġestjoni sikura tal-fjuwil użat u tal-iskart radjuattiv. Għandhom jiżżarmaw il-komponenti ewlenin u t-tagħmir tal-bini sekondarju u tal-bini tar-reattur, u b’hekk jiġi pprovdut appoġġ sostenibbli u fit-tul għas-saħħa tal-ħaddiema u għall-pubbliku inġenerali, tiġi evitata d-degradazzjoni ambjentali u jkun jista’ jsir progress ta’ veru lejn is-sigurtà u s-sikurezza fil-qasam nukleari.Indikaturi tar-riżultati u tal-impattSpeċifika l-indikaturi għall-monitoraġġ tal-implimentazzjoni tal-proposta/tal-inizjattiva.GĦAN ĠENERALI | Li jintlaħaq stat irreversibbli fil-proċess tad-dekummissjonar tal-unitajiet 1 sa 4 tal-impjant nukleari ta’ Kozloduy, tal-unitajiet 1 u 2 tal-impjant nukleari ta’ Ignalina u tal-unitajiet 1 u 2 tal-impjant nukleari ta’ Bohunice V1, skont il-pjanijiet rispettivi għad-dekummissjonar tagħhom, filwaqt li jkun żgurat l-ogħla livell tas-sikurezza |Indikatur tal-impatt | Il-qagħda attwali | Il-mira u l-pass ewlieni fit-tul* |L-għadd ta’ komponenti ewlenin u ta’ sistemi żarmati fir-reatturi nukleari kkonċernati kollha skont il-pjanijiet rispettivi għad-dekummissjonar tagħhom. | Id-dati attwali għat-tlestija tal-proċess tad-dekummissjonar: - tal-unitajiet 1 sa 4 tal-impjant nukleari ta’ Kozloduy: l-2030; - tal-unitajiet 1 u 2 tal-impjant nukleari ta’ Ignalina: l-2029; - tal-unitajiet 1 u 2 tal-impjant nukleari ta’ Bohunice V1: l-2025. |(*) Għad m’hemmx dejta disponibbli dwar il-miri ddettaljati u l-passi ewlenin iddettaljati għall-2020. Dawn se jkunu ddefiniti iktar abbażi tal-pjanijiet irreveduti għad-dekummissjonar li l-Bulgarija, il-Litwanja u s-Slovakkja għandhom jibagħtu.GĦAN SPEĊIFIKU | Għall-Programm ta’ Kozloduy |Indikaturi tar-riżultati | L-aħħar riżultat magħruf | Il-mira għat-terminu medju taż-żmien (ir-riżultat f’dan it-terminu)* |L-għadd u t-tip ta’ sistemi żarmati fis-sala tat-turbina u fil-bini sekondarju. | Diġà nbeda ż-żarmar fis-swali tat-turbini numru 1 u 2. | Iż-żarmar tas-sistemi fis-swali tat-turbini numru 1 sa 4 jitlesta sal-2020; iż-żarmar fil-bini sekondarju jitlesta sal-2015. |L-għadd u t-tip ta’ sistemi u ta’ komponenti kbar żarmati fil-bini tar-reattur. | Dan ix-xogħol għadu ma nbediex. | Żarmar tat-tagħmir fl-2015; żarmar tal-komponenti l-kbar fl-2016. |L-ammont u t-tip ta’ skart ikkundizzjonat. | Qed jinbnew faċilitajiet għat-trattament u l-ikkundizzjonar tal-iskart. | It-tneħħija, it-trattament u l-ikkundizzjonar tal-iskart operattiv jitlestew fl-2018; it-trattament u l-ikkundizzjonar tal-iskart li ġej mill-proċess tad-dekummissjonar jinbdew fl-2015. |GĦAN SPEĊIFIKU | Għall-Programm ta’ Ignalina |Indikaturi tar-riżultati | L-aħħar riżultat magħruf | Il-mira għat-terminu medju taż-żmien (ir-riżultat f’dan it-terminu)* |L-għadd ta’ elementi tal-fjuwil li jkunu tneħħew mill-unità 2 u mill-pixxini għall-ħżin tal-fjuwil użat. | Diġà tneħħa l-fjuwil mill-qalba tar-reattur tal-unità 1 u parti mill-fjuwil tal-qalba tar-reattur tal-unità 2 tneħħa u tpoġġa fil-pixxini għall-ħżin tal-fjuwil użat. | It-tneħħija tal-fjuwils kollha u t-trasferiment tal-elementi tal-fjuwil użat għal ġol-faċilità għall-ħżin fin-niexef tal-fjuwil użat jitlestew sa tmiem l-2016. |L-għadd ta’ inċidenti rreġistrati. | Twettqet manutenzjoni sikura mingħajr ma kien hemm inċidenti. | L-ebda inċident sa ma jitneħħa l-fjuwil kollu tal-unitajiet 1 u 2. |L-għadd u t-tip ta’ sistemi sekondarji żarmati u l-ammont u t-tip ta’ skart ikkundizzjonat. | Diġà żżarmat is-sistema ewlenija tat-tkessiħ għall-użu f’każ ta’ emerġenza tal-unità 1 u bdiet tiżżarma s-sala tat-turbina tal-unità 1; u qed jinbnew il-faċilitajiet għall-ġestjoni tal-iskart. | Żarmar tas-sala tat-turbina tal-unità 2: fl-2017; żarmar tal-bini tas-sistemi tal-ventilazzjoni u għat-trattament tal-gass: bejn l-2014 u l-2015. |GĦAN SPEĊIFIKU | Għall-Programm ta’ Bohunice |Indikaturi tar-riżultati | L-aħħar riżultat magħruf | Il-mira għat-terminu medju taż-żmien (ir-riżultat f’dan it-terminu)* |L-għadd u t-tip ta’ sistemi żarmati fis-sala tat-turbina tar-reattur V1 u fil-bini sekondarju. | Diġà bdiet tiżżarma s-sala tat-turbina tar-reattur V1; diġà beda jiżżarma wkoll il-bini estern (il-fażi numru 1). | It-tlestija taż-żarmar tas-sala tat-turbina tar-reattur V1; it-tneħħija tas-sistemi fil-bini sekondarju (il-fażi numru 2): fil-bidu tal-2014. |L-għadd u t-tip ta’ sistemi u ta’ komponenti kbar żarmati fil-bini tar-reattur V1. | Diġà nbdiet id-dekontaminazzjoni taċ-ċirkwiti ewlenin tar-reattur V1. | Il-komponenti ewlenin fil-bini tar-reattur jibdew jiżżarmaw fil-bidu tal-2015. |L-ammont u t-tip ta’ skart ikkundizzjonat. | Diġà nbdiet l-ewwel fażi tal-ġestjoni tal-iskart li ġej mill-proċess tad-dekummissjonar. | It-tieni fażi tal-ġestjoni tal-iskart li ġej mill-proċess tad-dekummissjonar ssir bejn tmiem l-2013 u l-2025. |(*) Id-dejta mogħtija hawn għandha sservi biss bħala indikazzjoni. Il-miri ddettaljati għat-terminu medju taż-żmien se jiġu ddefiniti aktar fl-att imsemmi fl-Artikolu 7(2) f’dan ir-Regolament, abbażi tal-pjanijiet irreveduti għad-dekummissjonar li l-Bulgarija, il-Litwanja u s-Slovakkja għandhom jibagħtu.Raġunijiet għall-proposta/għall-inizjattivaRekwiżit(i) li jrid(u) jiġi/u ssodisfat(i) fuq medda qasira jew twila taż-żmienIl-proċeduri tal-implimentazzjoni jridu jkunu fis-seħħ sa mhux aktar tard mill-31 ta’ Diċembru 2014, u jrid ikollhom magħhom ukoll programmi ta’ ħidma annwali li jikkumplimentawhom.Sal-2014, il-Bulgarija, il-Litwanja u s-Slovakkja għandhom jissodisfaw il-kundizzjonijiet ex ante li ġejjin:(a) iridu jkunu konformi mal- acquis tal-Unjoni Ewropea, b’mod partikulari, jridu jkunu ttrasponew fil-liġi nazzjonali d-Direttiva tal-Kunsill 2009/71/Euratom dwar is-sikurezza nukleari u d-Direttiva tal-Kunsill 2011/70/Euratom dwar il-ġestjoni tal-fjuwil użat u tal-iskart radjuattiv;(b) iridu jkunu stabbilixxew qafas legali nazzjonali li jipprovdi dispożizzjonijiet adegwati għall-ġbir fil-ħin tar-riżorsi finanzjarji nazzjonali għat-tlestija tal-proċess tad-dekummissjonar b’mod sikur;(c) iridu jkunu bagħtu pjan iddettaljat irrevedut għad-dekummissjonar lill-Kummissjoni.Valur miżjud tal-involviment tal-Unjoni EwropeaHemm bżonn ta’ intervent (is-sussidjarjetà) minħabba li, attwalment, għal raġunijiet storiċi, il-fondi adegwati meħtieġa biex jitkompla b’mod sikur il-proċess tad-dekummissjonar ma jistgħux ikunu disponibbli mill-fondi nazzjonali rispettivi. Għall-kuntrarju ta’ Stati Membri oħra li jinsabu f’qagħda simili iżda li ma kellhomx jiffaċċaw l-għeluq bikri tal-impjanti nukleari tagħhom, il-Bulgarija, il-Litwanja u s-Slovakkja ma setgħux jiġbru biżżejjed fondi mit-tħaddim tal-impjanti.Għalhekk huwa fl-interess tal-Unjoni li tkompli tipprovdi iktar għajnuna finanzjarja għall-kontinwazzjoni bla problemi tal-proċess tad-dekummissjonar sabiex jintlaħaq stat irreversibbli fil-proċess tad-dekummissjonar tal-unitajiet tar-reatturi nukleari kkonċernati, skont il-pjanijiet rispettivi għad-dekummissjonar tagħhom, filwaqt li jkun żgurat l-ogħla livell tas-sikurezza. Dan se jikkontribwixxi sabiex jiġi pprovdut appoġġ sostanzjali u fit-tul għas-saħħa tal-ħaddiema u għall-pubbliku inġenerali, biex tiġi evitata d-degradazzjoni ambjentali u biex ikun jista’ jsir progress ta’ veru lejn is-sigurtà u s-sikurezza fil-qasam nukleari.Tagħlim miksub minn esperjenzi simili fl-imgħoddiIl-Qorti Ewropea tal-Awdituri wettqet verifika tal-prestazzjoni fl-2010/l-2011. Dan ir-Regolament iqis l-osservazzjonijiet u r-rakkomandazzjonijiet tal-Qorti, kif ġej:Mhuwiex garantit il-finanzjament kollu u mhuwiex stabbilit limitu massimu għall-finanzjament:- ir-Regolament jipprevedi kundizzjoni biex jingħata l-appoġġ tal-Unjoni: l-Istati Membri benefiċjarji jridu jistabbilixxu qafas legali nazzjonali li jipprovdi dispożizzjonijiet adegwati għall-ġbir fil-ħin tar-riżorsi finanzjarji nazzjonali għat-tlestija tal-proċess tad-dekummissjonar b’mod sikur;- ir-Regolament jistabbilixxi dati ċari meta jintemm l-appoġġ tal-Unjoni: fl-2017 għal-Litwanja u s-Slovakkja u fl-2020 għall-Bulgarija.Definizzjoni tal-għanijiet u tal-indikaturi sinifikanti tal-prestazzjoni sabiex tiġi mmonitorjata l-implimentazzjoni tal-programm u jsiru rapporti dwarha:- dan ir-Regolament jinkludi għanijiet ġenerali u speċifiċi u indikaturi tal-prestazzjoni ferm iktar iddettaljati minn dawk li kien hemm fir-Regolamenti ta’ qabel;- se jingħataw iktar dettalji dwar l-indikaturi tal-prestazzjoni u dwar dispożizzjonijiet ċari għall-monitoraġġ u r-rappurtar kif imsemmi fl-Artikolu 6(2).It-twettiq ta’ valutazzjoni tal-ħtiġijiet abbażi tal-progress li jkun sar, tal-attivitajiet li jkunu għad iridu jitwettqu u tal-pjan ġenerali tal-finanzjament, inklużi r-riżorsi tal-partijiet interessati differenti:- din ir-rakkomandazzjoni hija koperta mill-valutazzjoni tal-impatt;- l-ippjanar fid-dettall tal-attivitajiet li għad iridu jitwettqu se jkompli jiġi żviluppat fl-att li jistabbilixxi l-proċeduri ta’ implimentazzjoni kif previst fl-Artikolu 6(2);- l-Istati Membri rispettivi għandhom jibagħtu lill-Kummissjoni l-pjanijiet iddettaljati rreveduti għad-dekummissjonar għal kull wieħed mill-impjanti nukleari kkonċernati.Evalwazzjoni ex ante dwar iktar appoġġ tal-Unjoni mogħti skont il-qafas finanzjarju multiannwali li jmiss:- il-valutazzjoni tal-impatt tkopri l-evalwazzjoni ex ante meħtieġa. Hija tipprovdi l-informazzjoni meħtieġa skont ir-Regolament Finanzjarju;- l-att li jistabbilixxi l-proċeduri ta’ implimentazzjoni previst fl-Artikolu 6(2) se jkun fih iktar dettalji.L-għadd ta’ livelli tal-ġestjoni u ta’ responsabbiltajiet mifruxin:- id-deċiżjoni dwar l-għażla tal-metodu x-xieraq ta’ ġestjoni u tal-korp iddelegat se tittieħed iktar tard, wara li ssir valutazzjoni oħra tal-aktar għażliet xierqa;- ir-rwoli u r-responsabbiltajiet se jiġu ddefiniti f’aktar dettall fl-att li jistabbilixxi l-proċeduri ta’ implimentazzjoni previst fl-Artikolu 6(2), b’segwitu għad-Deċiżjoni attwali tal-Kummissjoni dwar il-Proċeduri. Fit-tliet Programmi, l-Istat Membru benefiċjarju għandu rwol identifikat biċ-ċar ta’ koordinatur tal-programm;Valutazzjoni tal-finanzjament mogħti permezz tal-Fondi Strutturali:- il-valutazzjoni tal-impatt ittrattat l-użu tal-Fondi Strutturali u eskludietu bħala mekkaniżmu għall-għoti tal-appoġġ tal-UE għall-proċess tad-dekummissjonar.F’Lulju 2011, il-Kummissjoni adottat ir-rapport tagħha lill-Parlament Ewropew u lill-Kunsill dwar l-istat tal-użu tal-għajnuna finanzjarja tal-UE lit-tliet Stati Membri. Hija u titħejja l-proposta dwar l-appoġġ tal-UE wara l-2013, tqieset ukoll l-esperjenza miksuba mill-implimentazzjoni tal-appoġġ fuq għaxar (10) snin sabiex l-għanijiet u l-indikaturi jiġu ddefiniti mill-ġdid u sabiex il-proċeduri ta’ implimentazzjoni jkomplu jittejbu. L-għażla, iktar tard, ta’ mekkaniżmu xieraq għall-għoti tal-għajnuna u d-dispożizzjonijiet mogħtija fl-Artikolu 3(2) ta’ dan ir-Regolament se jippermettu lill-Kummissjoni Ewropea tindirizza b’mod iktar effiċjenti d-diffikultajiet li jinqalgħu fl-implimentazzjoni tal-proġetti min-naħa tal-Istati Membri benefiċjarji.Koerenza u sinerġija possibbli ma’ strumenti rilevanti oħrajnSkont il-proposti tal-Kummissjoni għall-qafas finanzjarju li jmiss, it-tliet Stati Membri kkonċernati fl-istess ħin se jibqgħu benefiċjarji ewlenin tal-Fondi Strutturali u tal-Fondi ta’ Koeżjoni, li se jippermetti li jibqa’ jingħata appoġġ biex jiġu ttrattati l-konsegwenzi ekonomiċi u soċjali tal-proċess tad-dekummissjonar. Barra minn hekk, il-Faċilità proposta mill-Kummissjoni msejħa “Nikkollegaw l-Ewropa” se toħloq opportunitajiet kbar sabiex l-Ewropa taġġorna u timmodernizza l-infrastruttura tal-enerġija, tat-trasport u tat-telekomunikazzjoni tagħha.Tul ta’ żmien u impatt finanzjarjux Proposta/inizjattiva ta’ tul ta’ żmien limitat-  x Proposta/inizjattiva fis-seħħ mill-2014 sal-2020-  x Impatt finanzjarju mill-2014 sal-2025 (mill-2021 sal-2025 għall-approprjazzjonijiet tal-ħlas biss)( Proposta/inizjattiva ta’ tul ta’ żmien mhux limitat-  Implimentazzjoni b’perjodu tal-bidu minn SSSS sa SSSS,-  segwita minn operazzjoni fuq skala sħiħa.Il-metodu/i ta’ ġestjoni previst/i[15]x Ġestjoni ċentralizzata diretta mill-Kummissjonix Ġestjoni ċentralizzata indiretta b’delega tal-kompiti ta’ implimentazzjoni lil:-  ( aġenziji eżekuttivi-  ( korpi stabbiliti mill-Komunitajiet[16]-  x korpi mis-settur pubbliku nazzjonali/korpi b’missjoni ta’ servizz pubbliku-  ( persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku rilevanti skont it-tifsira tal-Artikolu 49 tar-Regolament Finanzjarju( Ġestjoni flimkien mal-Istati Membri( Ġestjoni deċentralizzata ma’ pajjiżi terzix Ġestjoni konġunta ma’ organizzazzjonijiet internazzjonaliJekk tindika aktar minn metodu wieħed ta’ ġestjoni, jekk jogħġbok agħti d-dettalji fit-taqsima tal-“Kummenti”.KummentiL-għajnuna finanzjarja tal-Unjoni skont il-Programm tista’ tiġi implimentata direttament skont l-Artikolu [55(1)(a)] tar-Regolament (UE) Nru XXX/2012 [ir-Regolament Finanzjarju l-Ġdid], jew indirettament billi l-kompiti ta’ implimentazzjoni tal-baġit jiġu ddelegati lill-entitajiet imsemmija fl-Artikolu [55(1)(c)] tar-Regolament (UE) Nru XXX/2012 [ir-Regolament Finanzjarju l-Ġdid].Id-deċiżjoni dwar l-għażla tal-metodu ta’ ġestjoni u tal-korp iddelegat se tittieħed iktar tard.MIŻURI TA’ ĠESTJONIRegoli tal-monitoraġġ u tar-rappurtarSpeċifika l-frekwenza u l-kundizzjonijiet.Il-laqgħat dwar il-monitoraġġ se jsiru darbtejn f’sena. Dawn il-laqgħat se jkollhom l-għan li jivvalutaw il-progress li jkun sar fil-proċess tad-dekummissjonar, kif ukoll li jirrevedu u japprovaw ir-rapporti ta’ monitoraġġ imħejjija mill-benefiċjarju tal-appoġġ tal-Unjoni Ewropea u mill-korpi ddelegati qabel kull laqgħa.Ir-regoli ddettaljati dwar il-monitoraġġ u r-rappurtar se jiġu stabbiliti f’aktar dettall fl-att li jistabbilixxi l-proċeduri ddettaljati tal-implimentazzjoni.Il-missjonijiet u l-laqgħat fuq il-post ma’ partijiet interessati involuti oħrajn (pereżempju mal-Ministeri) se jikkumplimentaw il-monitoraġġ tal-proġetti.Sa mhux aktar tard minn tmiem l-2015, il-Kummissjoni għandha tagħmel rapport ta’ evalwazzjoni dwar il-kisba tal-għanijiet tal-miżuri kollha, fil-livell tar-riżultati u tal-impatti, dwar l-effiċjenza fl-użu tar-riżorsi u dwar il-valur miżjud tal-Unjoni tal-kisba tal-għanijiet, bil-għan li tinħareġ deċiżjoni li temenda jew li tissospendi l-miżuri.Għandha ssir evalwazzjoni ex post f’kooperazzjoni mill-qrib mal-Istati Membri u mal-benefiċjarji. L-evalwazzjoni ex post għandha teżamina l-effettività u l-effiċjenza tal-Programm u l-impatt tiegħu fuq il-proċess tad-dekummissjonar.Sistema ta’ ġestjoni u ta’ kontrollRiskju/i identifikat/iDewmien fl-implimentazzjoni tal-proġettiIl-possibbiltà ta’ ġestjoni ħażina tal-għajnuna finanzjarja tal-UE min-naħa tal-benefiċjarjiIr-riskju ta’ finanzjament doppjuMetodu/i ta’ kontroll previst/iSe jkun hemm monitoraġġ mill-qrib tal-implimentazzjoni tal-programm sabiex jittaffa r-riskju ta’ dewmien fil-proġetti.Huma previsti evalwazzjonijiet tal-Programm kif imsemmi fl-Artikolu 9 tal-abbozz tar-Regolament.Se jitqies ir-riskju ta’ ġestjoni ħażina billi jingħażel il-mekkaniżmu x-xieraq għall-għoti tal-għajnuna.Ir-riskju ta’ finanzjament doppju huwa meqjus bħala wieħed żgħir ħafna. Mhux se jingħata aktar appoġġ lill-miżuri fis-settur tal-enerġija fil-qafas ta’ dan ir-Regolament f’każijiet fejn jista’ jkun hemm ir-riskju ta’ finanzjament doppju li jkun ġej minn strumenti finanzjarji oħra tal-Unjoni. L-appoġġ għall-proġetti nukleari huwa eskluż mill-appoġġ mogħti mill-Fondi Strutturali, u b’hekk m’hemm l-ebda riskju li dawn iż-żewġ tipi ta’ appoġġ jirkbu fuq xulxin. Għal kull programm speċifiku (għall-Programmi ta’ Kozloduy, ta’ Ignalina u ta’ Bohunice), kull Stat Membru benefiċjarju għandu jaħtar koordinatur nazzjonali tal-programm li jkollu r-responsabbiltà li, fost affarijiet oħra, jeskludi l-finanzjament doppju min-naħa tar-riżorsi nazzjonali allokati għall-proċess tad-dekummissjonar.F’dak li għandu x’jaqsam mal-istrateġija ta’ kontroll, wieħed jassumi li l-Programm fil-qafas ta’ dan ir-Regolament se jkollu karatteristiċi simili tar-riskju bħall-appoġġ mogħti mill-Unjoni għall-perjodu mill-2007 sal-2013 u li se tiġi applikata strateġija simili tal-kontroll. Għalhekk, il-livell tan-nuqqas ta’ konformità stmat huwa mistenni li jkun simili għal dak tal-programm ta’ appoġġ tal-Unjoni għall-perjodu mill-2007 sal-2013.- Verifika finanzjarja ta’ segwitu tal-aġenzija ċentrali tal-ġestjoni tal-proġetti (CPMA) fl-impjant nukleari ta’ Ignalina ġiet iffinalizzata fl-2010. Din ikkonfermat il-valutazzjoni istituzzjonali li twettqet f’Novembru u Diċembru tal-2008, li sabet li l-pilastri ewlenin li ġejjin huma stabbiliti sewwa u jaħdmu f’livell sodisfaċenti: l-akkwist, is-sistema ta’ kontroll intern, il-kontabbiltà, il-verifika esterna, l-aċċess tal-pubbliku għall-informazzjoni u l-pubblikazzjoni ta’ isem il-benefiċjarji. Dan jipprovdi garanzija raġonevoli li l-aġenzija ċentrali tal-ġestjoni tal-proġett (is-CPMA) tissodisfa r-rekwiżiti tar-Regolament Finanzjarju.- F’dak li għandu x’jaqsam mal-fondi ġestiti mill-Bank Ewropew għar-Rikostruzzjoni u l-Iżvilupp (il-BERŻ), verifika finanzjarja esterna tal-Fond Internazzjonali għall-Appoġġ għall-Proċess tad-Dekummissjonar ta’ Bohunice nnutat żball finanzjarju li jirrappreżenta madwar 0.3 % tal-baġit totali tal-fond. Jekk wieħed jassumi li hemm livell ta’ żbalji fiż-żewġ fondi l-oħra għall-proċess tad-dekummissjonar li huma simili għal dan, tista’ tingħata garanzija raġonevoli (huma previsti verifiki simili għall-Fondi internazzjonali għall-Appoġġ għall-Proċess tad-Dekummissjonar ta’ Ignalina u Kozloduy, li għandhom jitnedew sa tmiem l-2011).Il-ftehimiet u d-deċiżjonijiet marbutin mal-implimentazzjoni tal-azzjonijiet fil-qafas ta’ dan il-Programm se jipprovdu għal superviżjoni u kontroll finanzjarju mwettqa mill-Kummissjoni, jew minn kwalunkwe rappreżentant awtorizzat tagħha, kif ukoll għal verifiki mill-Qorti tal-Awdituri u għal verifiki fuq il-post imwettqa mill-Uffiċċju Ewropew ta’ Kontra l-Frodi (l-OLAF), skont il-proċeduri stabbiliti fir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet [irregolaritajiet] oħra u fir-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF).F’dak li għandu x’jaqsam mal-implimentazzjoni tal-istrumenti finanzjarji, kwalunkwe ftehim ma’ xi entità li tkun ġiet inkarigata b’xi kompiti jew ma’ istituzzjonijiet finanzjarji oħra involuti se jipprovdi biċ-ċar li l-Kummissjoni u l-Qorti tal-Awdituri jeżerċitaw il-poteri li għandhom ta’ kontroll fuq id-dokumenti, il-bini u l-informazzjoni, anki dik maħżuna fuq mezzi elettroniċi, tal-partijiet terzi kollha li jkunu rċevew il-fondi tal-Unjoni.Natura u intensità tal-kontrolliSommarju tal-kontrolli | Ammonti f’miljuni ta’ Euro | Għadd ta’ benefiċjarji: tranżazzjonijiet (perċentwal tat-total) | Kemm jidħol fid-dettall il-kontroll (valutazzjoni minn 1 sa 4) | Kopertura (perċentwal tal-valur) |Ġestjoni tal-azzjonijiet mill-evalwazzjoni sal-verifiki ex post | 8,48** | 1) monitoraġġ globali tal-proġetti kollha: 100 % | 1 | 100 |2) verifika tal-proġetti magħżula: 10 % | 4 | 20 |** approssimazzjoni bbażata fuq il-kalkolu li ġej:-  tliet verifiki finanzjarji: 3 x EUR 0,1 miljun (abbażi tal-ispejjeż tal-verifiki finanzjarji mwettqa fil-qafas tal-appoġġ finanzjarju mogħti mill-Unjoni fil-perjodu mill-2007 sal-2013);-  evalwazzjoni fl-2015 u evalwazzjoni ex post : EUR 0,5 miljun;-  il-kontroll intern min-naħa tad-DĠ Enerġija ddedikat għall-Programm: EUR 0,18 miljun (0,20 x EUR 0,127 miljun fis-sena mmultiplikat b’seba’ snin);-  l-ispejjeż għall-amministrazzjoni tal-Programm: EUR 7,5 miljun = 0,5 x (7+4+4) snin (EUR 0,5 miljun fis-sena b’mod individwali għall-Programmi ta’ Kozloduy, Ignalina u Bohunice, abbażi tal-ammonti medji allokati għall-implimentazzjoni tal-appoġġ finanzjarju mogħti mill-Unjoni fil-perjodu mill-2007 sal-2013; 7+4+4 snin jirrappreżentaw it-tul ta’ żmien għal iktar appoġġ min-naħa tal-Unjoni għall-Programmi ta’ Kozloduy, Ignalina u Bohunice rispettivament fil-qafas ta’ dan ir-Regolament).Miżuri għall-prevenzjoni tal-frodi u tal-irregolaritajietSpeċifika l-miżuri ta’ prevenzjoni u ta’ protezzjoni eżistenti jew dawk previsti.Minbarra l-applikazzjoni tal-mekkaniżmi regolatorji kollha ta’ kontroll, id-DĠ Enerġija se jfassal strateġija għal kontra l-frodi u pjan ta’ azzjoni fil-livell tad-Direttorat Ġenerali f’konformità mal-istrateġija l-ġdida tal-Kummissjoni għal kontra l-frodi li ġiet adottata fl-24 ta’ Marzu 2011, sabiex jiżgura, fost l-oħrajn, li l-kontrolli interni tiegħu marbutin mal-ġlieda kontra l-frodi jkunu allinjati ma’ din l-istrateġija l-ġdida tal-Kummissjoni u li l-approċċ tiegħu għall-ġestjoni tar-riskju tal-frodi jkun immirat lejn l-identifikazzjoni ta’ oqsma fejn hemm riskju ta’ frodi u lejn l-iżvilupp ta’ tweġibiet adegwati għalih. Fejn ikun meħtieġ, se jiġu stabbiliti gruppi għan-netwerking u għodod adegwati tal-informatika apposta biex jiġu analizzati l-każijiet ta’ frodi marbutin mal-programm.Se jiġi organizzat taħriġ apposta dwar il-prevenzjoni u l-kxif tal-frodi fil-ġestjoni tal-għotjiet u tal-akkwisti, kif ukoll fiċ-ċiklu ta’ ħajja tal-proġett u tal-infiq, għall-persunal involut fil-ġestjoni finanzjarja (inkluż dak involut fil-verifika operattiva u fil-ġestjoni tal-proġetti), kif ukoll għall-awdituri.L-istituzzjonijiet finanzjarji involuti fit-twettiq tal-operazzjonijiet finanzjarji fil-qafas ta’ strument finanzjarju għandhom jikkonformaw mal-istandards rilevanti dwar il-prevenzjoni tal-ħasil tal-flus u l-ġlieda kontra t-terroriżmu. Dawn ma għandhomx ikunu stabbiliti f’territorji li l-ġuriżdizzjonijiet tagħhom ma jikkooperawx mal-Unjoni b’rabta mal-applikazzjoni ta’ standards tat-taxxa maqbula fuq livell internazzjonali.STIMA TAL-IMPATT FINANZJARJU TAL-PROPOSTA/TAL-INIZJATTIVAIntestatura/i tal-qafas finanzjarju multiannwali u l-linja/i baġitarja/i tan-nefqa affettwata/i-  Linji baġitarji tan-nefqa eżistentiSkont l-ordni tal-intestaturi tal-qafas finanzjarju multiannwali u l-linji baġitarji.Intestatura tal-qafas finanzjarju multiannwali | Linja baġitarja | Tip ta’ nefqa | Kontribuzzjoni |Numru [Deskrizzjoni………………………...……….] | Diff./mhux diff.[17]) | mill-pajjiżi tal-EFTA[18] | mill-pajjiżi kandidati[19] | minn pajjiżi terzi | skont it-tifsira tal-Artikolu 18(1)(aa) tar-Regolament Finanzjarju |Numru 1 | 32 05 03 Is-sikurezza fil-qasam nukleari – miżuri tranżitorji (iż-żarmar) | Diff. | LE | LE | LE | LE |Numru 1 | 32 01 04 03 | Mhux diff. | LE | LE | LE | LE |-  Linji baġitarji ġodda mitlubinSkont l-ordni tal-intestaturi tal-qafas finanzjarju multiannwali u l-linji baġitarji.Intestatura tal-qafas finanzjarju multiannwali | Linja baġitarja | Tip ta’ nefqa | Kontribuzzjoni |Numru [Intestatura……………………………………..] | Diff./mhux diff. | mill-pajjiżi tal-EFTA | mill-pajjiżi kandidati | minn pajjiżi terzi | skont it-tifsira tal-Artikolu 18(1)(aa) tar-Regolament Finanzjarju |[XX.YY.YY.YY] | IVA/LE | IVA/LE | IVA/LE | IVA/LE |L-impatt stmat fuq in-nefqaSinteżi tal-impatt stmat fuq in-nefqaf’miljuni ta’ Euro (sa tliet ċifri wara l-punt deċimali)Intestatura tal-qafas finanzjarju multiannwali: | 1 | Tkabbir intelliġenti u inklużiv |f’miljuni ta’ Euro (sa tliet ċifri wara l-punt deċimali)-  L-approprjazzjonijiet amministrattivi meħtieġa se jintlaħqu mill-approprjazzjonijiet li diġà huma assenjati għall-ġestjoni tal-azzjoni u/jew li diġà tqassmu mill-ġdid, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-Direttorat Ġenerali li jkun qed imexxi l-azzjoni skont il-proċedura ta’ allokazzjoni annwali u fid-dawl tar-restrizzjonijiet baġitarji eżistenti.Stima tar-riżorsi umani meħtieġa-  ( Il-proposta/l-inizjattiva ma teħtiġx l-użu ta’ riżorsi umani-  x Il-proposta/l-inizjattiva teħtieġ l-użu ta’ riżorsi umani, kif spjegat hawn taħt:L-istima għandha tingħata f’unitajiet li huma ekwivalenti għall-full-time2014 | 2015 | 2016 | 2017 | 2018 | 2019 | 2020 |( Karigi previsti fil-pjan ta’ twaqqif (uffiċjali u aġenti temporanji) |XX 01 01 01 (fil-kwartieri ġenerali u fl-uffiċċji ta’ rappreżentanza tal-Kummissjoni) | 6 | 6 | 6 | 6 | 6 | 6 | 6 |XX 01 01 02 (fid-delegazzjonijiet) |XX 01 05 01 (għar-riċerka indiretta) |10 01 05 01 (għar-riċerka diretta) |( Persunal estern (f’unitajiet ekwivalenti għall-full-time – FTE)[24] |XX 01 02 01 (AK, INT, ENS mill-“pakkett globali”) |XX 01 02 02 (AK, INT, JED, AL u ENS fid-delegazzjonijiet) |10 01 05 02 (AK, INT, ENS – Riċerka diretta) |Linji baġitarji oħrajn (speċifika liema) |L-AMMONT TOTALI | 6 | 6 | 6 | 6 | 6 | 6 | 6 |XX huwa l-qasam politiku jew it-titolu baġitarju kkonċernat.Ir-riżorsi umani meħtieġa se jintlaħqu mill-persunal mid-Direttorat Ġenerali li huwa diġà assenjat għall-ġestjoni tal-azzjoni u/jew li diġà ġie spustat fid-Direttorat Ġenerali, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-Direttorat Ġenerali li jkun qed imexxi l-azzjoni skont il-proċedura ta’ allokazzjoni annwali u fid-dawl tar-restrizzjonijiet baġitarji.Deskrizzjoni tal-kompiti li għandhom jitwettqu:Uffiċjali u aġenti temporanji | L-implimentazzjoni tal-appoġġ finanzjarju mogħti lill-Programmi ta’ Kozloduy, Ignalina u Bohunice, l-ipprogrammar, il-monitoraġġ, il-kontroll u r-rappurtar. |Persunal estern |Il-kompatibbiltà mal-qafas finanzjarju multiannwali attwali-  x Il-proposta/l-inizjattiva hija kompatibbli mal-qafas finanzjarju multiannwali għall-2014 sal-2020 skont il-komunikazzjoni bin-numru COM(2011) 500.-  ( Il-proposta/l-inizjattiva se tinvolvi l-ipprogrammar mill-ġdid tal-intestatura rilevanti fil-qafas finanzjarju multiannwali.Spjega x’tip ta’ pprogrammar mill-ġdid huwa meħtieġ u speċifika l-linji baġitarji kkonċernati u l-ammonti korrispondenti.--  ( Il-proposta/l-inizjattiva teħtieġ l-applikazzjoni tal-istrument tal-flessibbiltà jew ir-reviżjoni tal-qafas finanzjarju multiannwali[27].Spjega x’inhu meħtieġ u speċifika l-intestaturi u l-linji baġitarji kkonċernati u l-ammonti korrispondenti.-Kontribuzzjonijiet minn terzi persuni (l-ebda parti terza ma tikkontribwixxi finanzjarjament b’mod dirett għall-programm ta’ appoġġ tal-UE)-  x Il-proposta/l-inizjattiva ma tipprevedix il-kofinanzjament minn terzi persuniL-impatt stmat fuq id-dħul-  x Il-proposta/l-inizjattiva m’għandha l-ebda impatt finanzjarju fuq id-dħul.-  ( Il-proposta/l-inizjattiva għandha l-impatt finanzjarju li ġej:-  ( fuq ir-riżorsi proprji-  ( fuq dħul varjuf’miljuni ta’ Euro (sa tliet ċifri wara l-punt deċimali)Linja baġitarja tad-dħul: | Approprjazzjonijiet disponibbli għas-sena baġitarja attwali | Impatt tal-proposta/tal-inizjattiva[28] |Sena N | Sena N+1 | Sena N+2 | Sena N+3 | … daħħal il-kolonni kollha meħtieġa biex turi t-tul ta’ żmien tal-impatt (ara l-punt 1.6) |L-Artikolu …………. | | | | | | | | | |Għad-dħul varju assenjat, speċifika l-linja/i baġitarja/i tan-nefqa affettwata/i.-Speċifika l-metodu kif qed jiġi kkalkulat l-impatt fuq id-dħul.-[1] Rakkomandazzjoni tal-Kummissjoni dwar il-ġestjoni tar-riżorsi finanzjarji għad-dekummissjonar ta’ stallazzjonijiet nukleari, tal-fjuwil użat u tal-iskart radjuattiv [ titlu mhux uffiċjali ], ĠU L 330, 28.11.2006, p. 31.[2] COM (2011)500. L-ammont korrispondenti huwa ta’ EUR 500 miljun fi prezzijiet tal-2011.[3] ĠU C , , p. .[4] ĠU C , , p. .[5] COM(2011) 500.[6] Id-Direttiva tal-Kunsill 2009/71/Euratom tal-25 ta’ Ġunju 2009 li tistabbilixxi qafas Komunitarju għas-sigurtà [is-sikurezza nukleari] tal-installazzjonijiet nukleari (ĠU L 172, 2.7.2009, p. 18).[7] Id-Direttiva tal-Kunsill 2011/70/Euratom tad-19 ta’ Lulju 2011 li tistabbilixxi qafas Komunitarju għall-ġestjoni responsabbli u sikura ta’ fjuwil użat u skart radjuattiv (ĠU L 199, 2.8.2011, p. 48).[8] B’mod partikulari d-Direttiva tal-Kunsill 85/337/KEE tas-27 ta’ Ġunju 1985 dwar l-istima [il-valutazzjoni] tal-effetti ta’ ċerti proġetti pubbliċi u privati fuq l-ambjent (ĠU L 175, 5.7.1985, p. 40); u id-Direttiva 2009/31/KE tal-Parlament Ewropew u tal-Kunsill tat-23 ta’ April 2009 (ĠU L 140, 5.6.2009, p. 114).[9] ĠU L 55, 28.2.2011, p. 13.[10] ĠU L 411, 30.12.2006, p. 10.[11] ĠU L 131, 23.5.2007, p. 1.[12] ĠU L 189, 22.7.2010, p. 9.[13] ABM: Ġestjoni Bbażata fuq l-Attività (“Activity-Based Management”) – ABB: Baġit Ibbażat fuq l-Attività (“Activity-Based Budgeting”).[14] Kif imsemmi fl-Artikolu 49(6)(a) jew (b) tar-Regolament Finanzjarju.[15] Id-dettalji dwar il-metodi ta’ ġestjoni u r-referenzi għar-Regolament Finanzjarju jinsabu fuq is-sit tal-internet tal-baġit (BudgWeb) li ġej: http://www.cc.cec/budg/man/budgmanag/budgmanag_en.html.[16] Kif imsemmi fl-Artikolu 185 tar-Regolament Finanzjarju.[17] Diff. = Approprjazzjonijiet differenzjati / Mhux diff. = Approprjazzjonijiet mhux differenzjati[18] EFTA = l-Assoċjazzjoni Ewropea tal-Kummerċ Ħieles.[19] Il-pajjiżi kandidati u, fejn ikun applikabbli, il-pajjiżi li huma kandidati potenzjali mill-Balkani tal-Punent.[20] L-assistenza u n-nefqa teknika u/jew amministrattiva li tappoġġa l-implimentazzjoni tal-programmi tal-UE u/jew l-azzjonijiet tal-UE (dawk li qabel kienu l-linji “BA”), ir-riċerka indiretta u r-riċerka diretta.[21] Ir-riżultati huma l-prodotti u s-servizzi li għandhom jiġu pprovduti (pereżempju l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.).[22] Kif deskritt fit-Taqsima 1.4.2. “L-għan/l-għanijiet speċifiku/ċi”.[23] L-assistenza u n-nefqa teknika u/jew amministrattiva li tappoġġa l-implimentazzjoni tal-programmi tal-UE u/jew l-azzjonijiet tal-UE (dawk li qabel kienu l-linji “BA”), ir-riċerka indiretta u r-riċerka diretta.[24] AK = aġent kuntrattwali; INT = persunal tal-aġenzija (“Intérimaire”); JED = espert żgħir fid-delegazzjonijiet (“Jeune Expert en Délégation”); AL = aġent lokali; ENS = espert nazzjonali ssekondat.[25] Taħt il-limitu massimu għall-persunal estern mill-approprjazzjonijiet operattivi (dawk li qabel kienu l-linji “BA”).[26] Essenzjalment għall-Fondi Strutturali, il-Fond Agrikolu Ewropew għall-Iżvilupp Rurali (l-FAEŻR) u l-Fond Ewropew għas-Sajd (l-FES).[27] Ara l-punti 19 u 24 tal-Ftehim Interistituzzjonali.[28] F’dak li għandu x’jaqsam mar-riżorsi proprji tradizzjonali (id-dazji doganali, it-taxxi fuq iz-zokkor), l-ammonti indikati jridu jkunu ammonti netti, jiġifieri ammonti grossi wara li minnhom jitnaqqsu 25 % għall-ispejjeż tal-ġbir.